Volkswagen se perfekte gesinsbuks?Maroela Media se nuusredakteur het onlangs ŉ behoefte gehad aan ŉ gesinsmotor met meer pakplek as haar eie Polo. Die bestemming was die Natalse kus met hul babatjie – maar net een jaar oud – wat die reis saam aangepak het. Ek het aanvanklik gewonder wat die ideale voertuig sou wees om te reël – maar dit was eintlik heel eenvoudig. Pieter, haar man, het self ŉ Tiguan besit, én sy ry self tans ŉ Volkswagen… so hulle is goed konfyt met die handelsmerk, én ŉ Tiguan. Ek het vir die twee ŉ paar onderwerpe gegee om vir my terugvoer op te gee. Om te sê dat Pieter omtrent in sy noppies was met die Tiguan is om dit lig te stel. Die nuwe Tiguan se ontwerp is besonders mooi. Die vloeiende lyne perfek afgerond met die sportiewe R-Line-pakket. Dié Tiguan is beslis mooier as sy voorganger. Volgens die egpaar is die binneruim nie nét gepeper met fantastiese luukshede soos sagte, verhitte leersitplekke, ŉ panoramiese sondak en ŉ pragtige klankstelsel nie, maar die ruimte in die tweede ry sitplekke is perfek om ŉ behoorlike babastoeltjie in te pas. “Een ding wat dalk effens groter kon wees, is die kattebak, want alle ouers met ŉ kleintjie weet, ŉ week by die see benodig ŉ reusekattebak.” Dié Tiguan is die 1.4 TSI. Hy word aangedryf deur ŉ 1.4 turboaangejaagde viersilinderpetrolenjin wat 110 kW en 250 Nm bied. 0 – 100 km/h neem 9,2 sekondes en hy sal aanhou tot 200 km/h. Volkswagen se beweerde brandstofverbruiksyfer is ŉ uiters ekonomiese 7,7 ℓ/ 100 km, maar hulle het nie daai syfer gehaal op hul reis nie – eerder 8,2 ℓ/ 100 km. Die ritgehalte en padhouvermoë van die Tiguan is uiters indrukwekkend. Die enjin toer lieflik stil en daar is min windgeraas wat in die kajuit indring. ŉ Luukse funksie wat bydra tot die veiligheid van die voertuig is die sogenaamde “heads-up display”. ŉ Foefie wat verskeie vervaardigers inbring is dat die CarPlay en Android Auto sonder ŉ draad werk. Dié tegnologie is nog nie perfek betroubaar nie en is soms vol fiemies. Ander veiligheidstelsels waaraan ŉ mens bitter vinnig gewoond raak is die agterkruisverkeerwaarskuwing en noodremhulp. Indien ŉ mens te naby aan ŉ voertuig of hindernis beweeg sal die kar self rem. Dieselfde geld vir wanneer jy agteruit beweeg, sodat jy nie per ongeluk uit jou oprit oor ŉ fietsryer of voetganger ry nie. Dit is bitter maklik om Volkswagen se jongste Tiguan op te som. Dit is ŉ pragtige voertuig en is weer eens bewys van uitnemende Duitse vakmanskap. Die enorme suite veiligheidstelsels is uiters gerusstellend en maak enige langpad ŉ ware belewenis. Elaine en Pieter sal enige tyd die Tiguan vir ŉ nuwe gesin aanbeveel. Die reeks lyk só: Die reeks word gedek deur ‘n 3 jaar/ 120 000 km waarborg en 5 jaar/ 90 000 km diensplan. Die kompetisie lyk só: 5 jaar/ 90 000 km diensplan 3 jaar/ 75 000 km omvattende instandhoudingsplan 6 dienste diensplan 5 jaar/ 90 000 km diensplan 3 jaar/ 90 000 km diensplan 5 jaar/ 90 000 km diensplan Daar is ŉ magdom mededingers in dié segment. Die Subaru staan uit met sy vierwielaandrywing, maar elke mededinger bied iets uniek. Toetsbestuur almal – jy sal nie spyt wees nie.